# פרוטוקול ישיבת ועד מתאריך 4.3.20

נוכחים: אירית שפיר, אמנדה קלארק, לריסה ראם, רבקה אוברציגר, טובה דביר, חני ורדי, אינה מושייב, רויטל מדינה, זהבה ויזר.

דיון:

1. לימודי הסמכה – משרד הבריאות קיבל מכתב מעו"ד נגד ההחלטה שהקורס מיועד רק לאחיות ממוסדות גריאטריים הקשורים למשרד במכרז הקודים, בעקבות כך הקורס נפתח לכולם, הודעה על כך הועברה לכל המוסדות. ההרשמה לקורס הסתיימה ב 27.2 יש קרוב ל – 100 נרשמים בתום המכינה תערך בחינה, הכוונה להתחיל את הקורס עם 60 תלמידים.

התלמידות חותמות על התחייבות לעבוד בגריאטריה 3 שנים.

לאור הביקוש עלתה השאלה על האפשרות לפתוח קורסים נוספים, הוסבר הקושי להביא לפתיחת הקורס הזה והבעיה התקציבית. ההצעה לפנות לג'וינט לעזרה במימון הקורס. אמנדה תנסה לעניין אותם בנושא.

1. קורסי העשרה לאחיות בגריאטריה – אמנדה דיווחה כי אשל בבאר שבע ובקרית אתא מוכנים לקיים את הקורסים אצלם תמורת תשלום, מחכים להצעת מחיר. הועדה כרגע בונה את תכנית הקורס, מדובר על קורס של 60 שעות, הכוונה להתחיל את הקורסים אחרי החגים.
2. כנס העמותה – הוכנה תוכנית לקיים כנס של יום אחד בחודש מאי, בבאר שבע בבית יונה עם השתתפות של נציגים מיפן ומאנגליה שכבר הזמינו כרטיסי טיסה.

התקיים דיון אם לאור נסיבות מגפת הקורונה, יש לקיים את הכנס, לאור ההנחיות של משרד הבריאות שלא תותר כניסת תיירים מיפן ומאנגליה הוחלט על דחיית הכנס בשלב זה, על מועד חדש נחליט כאשר יתבהר המצב. נמסרה הודעה לקלאודיה שתודיע על ההחלטה לנציגים מחו"ל.

1. ועדות -

א. ועדה להוצאת העלון – יו"ר הועדה זהבה ויזר, חברות – לריסה, רויטל, אינה, חני. לפגישה הבאה הועדה תביא את התכנית. המטרה להוציא את העלון עד 2022.

ב. אתר – אינה אחראית על האתר מבקשת לקבל תמונות של חברי הועד.

1. שונות – הועדה הבין משרדית ליישום תכנית דמנציה לאומית – הועדה דנה בעיקר בנושא ההכשרות, נעשה סקר בנושא ההכשרה, הממצאים היו בעיקר בתחומים תאורטיים אך בשטח יש צורך במידע מעשי על דרכי התמודדות עם בעיות התנהגות.

לחני יש ידע בישום גישות טיפוליות. נערכה פגישה בין לריסה, חני ונטע – נציגת אשל, הרעיון לבנות תכנית הכשרה שתהיה מיועדת למשפחות, קהילה ומוסדות.

ננסה להכניס את ההדרכה למתן כלים יישומיים לטיפול בדמנציה גם לקורסים שאנו מתכננים.

רשמה

רבקה אוברציגר